Evropska intelektualna dediščina živi v skupnostih

**Pot med Sombotelom in Benečijo je dolga, vendar so mesta in regije tega dela sveta med seboj povezane z veliko močnejšimi vezmi, saj skupna kulturna in intelektualna dediščina tvori celo močnejšo povezanost kot geografska bližina. Cilj projekta NewPilgrimAge je bil opozoriti na to dejstvo in ustvariti nove povezave med sedmimi regijami v štirih državah vzdolž poti svetega Martina.**

Kdo je bil sveti Martin in zakaj bi si zaslužil pozornost? Njegovo človečnost je verjetno najbolje ponazoriti z anekdoto, v kateri je izzval svoje vojaške poveljnike, naj gredo na bojišče neoboroženi, da bi nasprotovali svetovni oblasti. Ko je bil v svojih poznejših letih izvoljen za škofa, se je pred veličastno nalogo skromno poskušal skriti v hlevu, polnem gosi. Zgodbe o njegovi pravičnosti so svetega Martina povzdignile na simbolni status v zgodovini humanizma in njegovi pogledi na človeško življenje in na skupnosti so ostali zgled vse do našega časa.

Prav zaradi tega, so se dogodki projekta NewPilgrimAge osredotočili na razvoj skupnosti ter ohranjanje in reinterpreacijo skupne intelektualne in kulturne dediščine z vključitvijo čim večjega števila članov skupnosti temelječe na dediščini svetega Martina. Udeleženci so na delavnicah in usposabljanjih pokazali pomen in ustvarjalno moč skupnosti, najboljše prakse vključevanja, procese razvoja skupnosti in korake, potrebne za resnične spremembe. Tri-letni projekt je obsegal tematske sklope, ki so predstavljali tudi faze razvoja skupnosti, od oblikovanja vizije do konkretne izvedbe.

Vztrajnost udeležencev projekta je prinesla rezultate. Da bi olajšali vključevanje mlajše generacije, so s pomočjo njihovega sodelovanja, predvsem na natečaju idej, razvili informacijsko komunikacijska orodja, kot so razne mobilne aplikacije. Različna gradiva dokumentirajo izkušnje, ki so jih zbrali in izmenjali partnerji, od videoposnetkov animiranih filmov do revij in spletnih strani, ki omogočajo virtualne oglede. Sodelujoči partnerji so imeli dve srečanji letno, mednarodni festival pa je bil priložnost za širšo izmenjavo znanja in igrivo vključevanje skupnosti. Vsi rezultati, ustvarjeni med projektom, so dostopni na uradnem mestu NewPilgrimAge, ki priča o dejstvu, da intelektualna in kulturna dediščina Evrope še naprej živita v lokalnih skupnostih.

Zaradi COVID-19 bo **zaključni dogodek triletnega projekta potekal preko spleta, in sicer 28. maja ob 14. uri**. Udeleženci bodo imeli priložnost prisluhniti kratkim poročilom o rezultatih projekta ter se ob koncu dogodka preleviti v svetega Martina, ki se bo čisto po naključju pojavil na prizorišču. Organizatorji se veselijo udeležbe vseh zainteresiranih na dogodku!

Ta projekt je bil podprt s strani programa Interreg Srednja Evropa, ki se financira iz Evropskega sklada za regionalni razvoj.

Spletna stran NewPilgrimAge:

<https://www.interreg-central.eu/Content.Node/NewPilgrimAge.html>

Registracija na zaključni dogodek NPA na spletu:

<https://my.demio.com/ref/ZNacAJe7SMT0jaBN>